text: L'artista Alvar Suñol exposa la seva pintura al Castell de Benedormiens - Diari de Girona
  L'artista Alvar Suñol exposa la seva pintura al Castell de Benedormiens
  Presenten el quadre de grans dimensions «Plenitud» que presidirà la futura sala d'acte i de plens
  Àlvar Suñol. ddg
  Les sales d'art del Castell de Benedormiens de Castell d'Aro inauguraran avui l'exposició pictòrica retrospectiva d'Àlvar Suñol Passat i present 1954-2015. L'acte (20 h) comptarà amb la presència de l'artista i amb la presentació a càrrec del crític i historiador de l'art Daniel Giralt-Miracle.
  La mostra es podrà visitar fins al 23 d'agost amb entrada gratuïta. L'exposició ofereix un conjunt de 50 quadres de diverses èpoques de l'artista, que també queden recollides en el catàleg editat per l'Ajuntament amb motiu de l'exposició.
  També es presentarà en públic el quadre de grans dimensions Plenitud, que Suñol cedeix al consistori perquè presideixi la futura sala d'actes i de plens de la Casa de la Vila, que es començarà a reformar després de l'estiu.
  Aquesta és la segona mostra de l'estiu al Castell de Benedormiens de Castell d'Aro, després que a finals de juny s'exhibís la trilogia fotogràfica Mi Mirar, de l'autor basc Juan Muguruza.